Държавен вестник, бр. 16, 2013 г., стр. 17

БРОЙ  16	
Д Ъ Р Ж А В Е Н  В Е С Т Н И К 	
СТР.  17  
Забележка. При провеждане на годишно об-
служване се включват и мероприятията, извърш-
вани в месечното обслужване, а при месечното 
се включват и мероприятията, извършвани при 
седмичното обслужване.“
§ 4. В чл. 8а, ал. 4, т. 2 от Устройствения 
правилник на Държавна агенция „Държавен 
резерв и военновременни запаси“, приет с 
Постановление № 13 на Министерския съвет 
от 2004 г. (обн., ДВ, бр. 8 от 2004 г.; изм. и 
доп., бр. 55, 78 и 89 от 2005 г., бр. 40 и 48 от 
2006 г., бр. 23 от 2007 г., бр. 43 и 53 от 2008 г., 
бр. 89 от 2009 г., бр. 3 и 58 от 2010 г. и бр. 49 
от 2012 г.), след думата „агенцията“ се поставя 
точка и запетая и текстът докрая се заличава.
§ 5. Отменя се Наредбата за реда за създаване 
на доброволни формирования на територията 
на населените места и общините за подпомага-
не органите на Национална служба „Пожарна 
безопасност и защита на населението“ на Ми-
нистерството на вътрешните работи, приета с 
Постановление № 254 на Министерския съвет 
от 2003 г. (обн., ДВ, бр. 100 от 2003 г.; изм. и 
доп., бр. 69 от 2006 г. и бр. 53 от 2008 г.).
Заключителна разпоредба
§ 6. Постановлението влиза в сила от деня 
на обнародването му в „Държавен вестник“. 
За министър-председател:  
Цветан Цветанов
За главен секретар на Министерския съвет: 
Галина Маринска
1260
ПОСТАНОВЛЕНИЕ № 29 
 ОТ 7 ФЕВРУАРИ 2013 Г.
за условията и реда за отпускане на безлих­
вени заеми на общини от централния бюджет 
за финансиране на разходи за окончателни 
плащания по одобрени проекти по Опера­
тивната програма за развитие на сектор 
„Рибарство“ за периода 2007 – 2013 г. и за 
тяхното възстановяване
МИНИСТЕРСКИЯТ СЪВЕТ
П О С Т А Н О В И :
Чл. 1. Право да получи безлихвен заем от 
централния бюджет има община с одобрен 
проект по Оперативната програма за развитие 
на сектор „Рибарство“ за периода 2007 – 2013 г. 
(ОПРСР), която:
1. е сключила договор с Изпълнителната 
агенция по рибарство и аквакултури за пре-
доставяне на безвъзмездна финансова помощ;
2. е сключила договор с изпълнител за 
съответния проект;
3. е сключила анекс към договора по т. 1 
за определяне на безвъзмездната финансова 
помощ след провеждане на процедура за въз-
лагане на обществена поръчка и/или налагане 
на финансови корекции. 
Чл. 2. (1) Заемът се предоставя на съот-
ветната община за извършване окончателно 
плащане на разходите по изпълнението на 
съответния проект в размер до разликата 
между общия размер на одобрените за фи-
нансово подпомагане разходи, включени в 
заявките за плащане, и платените по проекта 
авансово и междинни плащания от Държавен 
фонд „Земеделие“ – Разплащателната аген-
ция, в качеството му на Междинно звено на 
Управляващия орган по ОПРСР. 
(2) Общината може да кандидатства за 
получаване на заема по ал. 1 след проверка 
на цялостното изпълнение на проекта и одо-
бряване от Държавен фонд „Земеделие“ – Раз-
плащателната агенция, на окончателния раз-
мер на безвъзмездната финансова помощ по 
съответния проект, като подаде писмена заявка 
до Държавен фонд „Земеделие“ – Разплаща-
телната агенция, в която посочва размера на 
заема, за който кандидатства. 
(3) Разликата между пълния размер на 
разходите за изпълнението на конкретния 
проект и одобрените за окончателно плащане 
от Държавен фонд „Земеделие“ – Разплаща-
телната агенция, се осигурява от общината.
Чл. 3. (1) Изпълнителният директор на 
Държавен фонд „Земеделие“ – Разплащател-
ната агенция, уведомява министъра на финан-
сите за одобрените проекти на общините, за 
очаквания размер на окончателните плащания 
по сключените с тях договори за отпускане 
на финансова помощ и за прогнозния общ 
размер на заемите за окончателни плащания 
по години за периода на действие на ОПРСР. 
Информацията се предоставя всяка следваща 
година съобразно бюджетната процедура.
(2) Изпълнителният директор на Държавен 
фонд „Земеделие“ – Разплащателната агенция, 
заявява в Министерството на финансите до 
5-о число на месеца необходимия месечен 
лимит за заеми с разшифровка по общини и 
проекти. Към писмото със заявката се прилага 
прогнозно месечно разпределение за предос-
тавяне и възстановяване на заеми до края на 
бюджетната година по общини и по проекти. 
(3) Въз основа на представената по реда 
на ал. 2 заявка Министерството на финан-
сите залага общ месечен лимит за заеми от 
централния бюджет за общините по отделна 
бюджетна сметка в Българската народна 
банка. Титуляр на сметката е Държавен фонд 
„Земеделие“ – Разплащателната агенция, като 
операциите по нея се включват за отчитане 
по централния бюджет. 
(4) Лимитът за заеми от централния бюджет 
за всички общини се определя от Държавен 
фонд „Земеделие“ – Разплащателната агенция, 
при условията и по реда на чл. 2.
(5) Заемите по чл. 2, ал. 1 от централния 
бюджет се предоставят до 30 ноември на съ-
ответната календарна година.